Document ID: 31997D0620

31997D0620
L 254/17
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 16 септември 1997 година
относно определени защитни мерки по отношение на някои рибни продукти с произход от Китай и за изменение на Решение 97/368/EО на Комисията
(тeкст от значение за ЕИП)
(97/620/EО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 90/675/EИО на Съвета от 10 декември 1990 г. относно установяване на принципите, регулиращи организацията на ветеринарните проверки на продукти, въведени в Общността от трети страни (1), последно изменена от Директива 96/43/EО (2), и по-специално член 19 от нея,
като има предвид, чe при вноса на варени опашки от лангуста с произход от преработвателно предприятие в Китай е било установено наличието на Vibrio cholerae;
като има предвид, че наличието на Vibrio cholerae в храните е резултат от лоши хигиенни практики преди и/или след преработката на храните и представлява потенциален риск за човешкото здраве;
като има предвид, че вносът на продукти от въпросното предприятие в Китай не трябва да бъде разрешаван повече поради тази причина;
като има предвид, че инспекциите на Общността в Китай и резултатите от проверки на граничните инспекционните постове на Общността са показали, че съществува потенциален здравен риск по отношение на производството и преработката на рибни продукти;
като има предвид, че Решение 97/368/EО на Комисията относно определени защитни мерки по отношение на някои рибни продукти с произход от Китай (3), изменено с Решение 97/587/EО (4), предвижда забрана за внасяне на пресни рибни продукти с произход от Китай, както и изискване, че замразени или преработени рибни продукти с произход от Китай, трябва да бъдат систематично подложени на микробиологично изследване;
като има предвид, че Решение 97/368/EО би следвало да бъде преразгледано преди 30 септември 1997 г. и на основата на текущите констатации може да бъде необходимо да се удължат предвидените мерки в настоящото решение до 28 февруари 1998 г.;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Настоящото решение се прилага за рибни продукти, пресни, замразени или преработени с произход от Китай.
Член 2
Държавите-членки забраняват вноса на рибни продукти, във всички форми с произход от следното предприятие в Китай: Yangcheng Fengbao Aquatic Food Co. Ltd. (Заводски код № 3200/02226).
Член 3
В член 6 от Решение 97/368/EО датата 30 септември 1997 г. се замества с 28 февруари 1998 г.
Член 4
Държавите-членки изменят мерките, които прилагат по отношение на вноса от Китай, за да ги приведат в съответствие с настоящото решение. Те незабавно информират Комисията за това.
Член 5
Всички разходи, настъпили във връзка с прилагането на настоящото решение, са за сметка на изпращача, получателя или техния пълномощник.
Член 6
Адресати на настоящото решение са държавите-членки.
Съставено в Брюксел на 16 септември 1997 година.

Labels: 0
3
18
6